**Noteikumu projekta**

**„Grozījumi Ministru kabineta 2003.gada 23.decembra noteikumos Nr.736**

**“Noteikumi par ūdens resursu lietošanas atļauju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ņemot vērā grozījumus Ģeotelpiskās informācijas likuma 11.panta trešajā daļā (stājās spēkā 2014.gada 22.oktobrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Ministru kabineta 2003.gada 23.decembra noteikumu Nr.736 “Noteikumi par ūdens resursu lietošanas atļauju” 6.2.4.apakšpunkts nosaka, ka, lai saņemtu atļauju hidrotehnisko būvju darbībai iesniegumam papildus pievieno ģeodēziskajiem darbiem** sertificētas personas atzinuma kopiju par augšbjefa un lejasbjefa ūdens līmeņu mērīšanas iekārtu (mērlatu) piesaisti Baltijas 1977.gada normālo augstumu sistēmai.Minēto Ministru kabineta noteikumu 49.2.apakšpunkts ietver prasību, ka, uzskaitot hidrotehnisko būvju darbības datus, ūdens lietotājs būves augšbjefā pie aizsprosta (ja hidromezgla kopējā uzstādītā jauda ir lielāka par diviem megavatiem – arī lejasbjefā) ūdens līmeņu nolasījumus veic, izmantojot nepārtrauktas uzskaites ūdens līmeņa mērītāju, ja tas ir piesaistīts valstī pieņemtajai Baltijas 1977.gada normālo augstumu sistēmai, vai manuāli ar mērlatu.Ņemot vērā, ka līdz ar pāreju uz Eiropas Vertikālās atskaites sistēmas realizāciju Latvijas teritorijā, hidrotehniskajām būvēm mainīsies ūdens resursu lietošanas atļaujā noteikto ūdens uzstādinājuma līmeņu (zemākais ūdens līmenis, normālais ūdens līmenis un augstākais ūdens līmenis) skaitliskās vērtības, noteikumu projekts paredz, ka Reģionālajām vides pārvaldēm ir tiesības pieprasīt ģeodēziskiem darbiem sertificētas personas atzinuma kopiju par augšbjefa un lejasbjefa ūdens līmeņu mērīšanas iekārtu (mērlatu) piesaisti Eiropas Vertikālās atskaites sistēmas realizācijai Latvijas teritorijā gadījumos, ja pārbaužu laikā rodas pamatotas šaubas par mērlatas izvietošanas precizitāti.2014.gada 22.oktobrī stājušies spēkā grozījumi Ģeotelpiskās informācijas likumā, t.sk. 11.panta trešajā daļā, nosakot, ka ģeotelpiskās informācijas pamatdatu iegūšanā, sagatavošanā un uzturēšanā izmanto Eiropas Vertikālās atskaites sistēmas realizāciju Latvijas teritorijā. Līdz tam Latvijā, ievērojot Ģeotelpiskās informācijas likuma 11.panta trešo daļu, tika izmantota Baltijas 1977.gada normālo augstumu sistēma. Līdz ar to, projekta mērķis un būtība ir veikt grozījumus **Ministru kabineta 2003.gada 23.decembra noteikumu Nr.736 “Noteikumi par ūdens resursu lietošanas atļauju”**, mainot attiecīgi piemērojamās augstumu sistēmas nosaukumu Baltijas 1977.gada normālo augstumu sistēma uz nosaukumu „Eiropas Vertikālās atskaites sistēmas realizācija Latvijas teritorijā”. |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Vides aizsardzības un reģionālās attīstības ministrija |
| 4. | Cita informācija | Nav |
|  |

Anotācijas III,IV, V sadaļa – projekts šīs jomas neskar.

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas Valsts vides dienesta reģionālajās vides pārvaldēs saņem ūdens resursu lietošanas atļaujas hidrotehnisko būvju darbībai; ūdens lietotāji, kas veic ūdens resursu lietošanas datu uzskaiti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Sabiedrības līdzdalības un komunikācijas aktivitātes atsevišķi saistībā ar projektu nav veiktas un plānotas, un tās nav nepieciešamas, ievērojot, ka ar projektu netiek mainīts sabiedrības, un tās mērķgrupu pienākumu un tiesību apjoms. Sabiedrības līdzdalības un komunikācijas aktivitātes saistībā ar augstumu sistēmas maiņu Latvijā kopumā veiktas, grozījumu Ģeotelpiskās informācijas likumā (stājās spēkā 2014.gada 22.oktobrī) virzības ietvaros. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienesta reģionālās vides pārvaldes |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē valsts pārvaldes institucionālo struktūru, kā arī neparedz jaunu institūciju izveidi, esošu institūciju likvidāciju vai reorganizāciju. |
| 3. | Cita informācija | Nav |

Aizsardzības ministrs R.Bergmanis

Valsts sekretārs J.Garisons

26.08.2015 15:46

602

I.Liepiņš,

26165678, ivars.liepins@lgia.gov.lv

H.Baranovs,

22004441, harijs.baranovs@lgia.gov.lv

V.Solovjova

67335095, vera.solovjova@mod.gov.lv